**Pozáručné opravy**

**OBJEDNÁVKA ZVOZU NA POZÁRUČNÚ OPRAVU**

Pre prípad, že Vám osobná návšteva nášho servisného strediska nevyhovuje, ponúkame Vám službu zabezpečenia prepravy naším zmluvným prepravcom.
Pokiaľ sa rozhodnete využiť túto službu, postupujte rovnako ako pri reklamácii.
Cena prepravného je uvedená v cenníku.

**ZMLUVNÉ PODMIENKY POZÁRUČNÝCH OPRÁV**

1. Spoločnosť DSI Slovakia s.r.o. (ďalej len „servis") prehlasuje, že splní všetky náležitosti podľa platnej právnej legislatívy v SR, ktorá sa týka servisu spotrebnej elektroniky a činnosti s tým súvisiacej.
2. Servis vykoná objednanú opravu v najkratšej možnej lehote za použitia originálnych náhradných dielov a technológie doporučenej výrobcom daného zariadenia.
3. Servis nezabezpečuje opravu zariadenia značiek, na ktoré nemá autorizáciu od výrobcu daného zariadenia.
4. Servis vydá objednávateľovi predmet opravy po predložení potvrdenia o prevzatí do servisu. V prípade straty tohto potvrdenia je objednávateľ povinný ohlásiť túto skutočnosť servisu, ktorý v tomto prípade vydá predmet opravy len po predložení platného OP.
5. Servis vyúčtuje vykonanú službu a použitý materiál na základe platného cenníka opráv servisu.
6. Pri odstúpení zákazníka od objednávky, opravy (zákazník nesúhlasí s konečnou cenou opravy) bude zákazníkovi vyúčtovaný poplatok za diagnostiku zariadenia, cena použitého materiálu, ktorého povaha neumožňuje jeho demontáž bez znakov použitia a náklady vynaložené servisom na dopravu.
7. V prípade odmietnutia zaplatenia vyúčtovanej čiastky servis zariadenie nevydá.
8. Servis poskytne na vykonanú opravu záruku podľa platnej legislatívy.
9. S ohľadom na zložitosť zariadenia spotrebnej elektroniky sa môže v priebehu záručnej doby poskytnutej servisom závada opakovať . Zákazník túto závadu reklamuje v servise, ktorý opravu vykonal. Pri následnej reklamácii je nutné predložiť servisný list z predchádzajúcej opravy a doklad o zaplatení. Aj napriek podobným vonkajším prejavom závady sa môže stať, že závadu spôsobuje časť zariadenia, ktorá nebola predmetom predchádzajúcej opravy. V takom prípade nebude reklamácia uznaná a bude vyúčtovaná ako ďalšia oprava.
10. Servis vydá spolu s opraveným zariadením aj vymenené vadné diely. V prípade požiadavky zákazníka bude zabezpečená ich ekologická likvidácia.
11. Pokiaľ si objednávateľ neprevezme predmet opravy do 1 mesiaca od uplynutia posledného dňa stanovenej doby, má servis právo účtovať poplatok za uskladnenie a to vo výške 2,- EUR s DPH za každý deň omeškania. Pokiaľ si objednávateľ nevyzdvihne predmet opravy ani v lehote ďalších 6 mesiacov, je servis oprávnený odpredať predmet opravy tretej osobe.
12. Servis týmto prehlasuje a zaväzuje sa, že zverejnené osobné dáta nebude bez súhlasu vlastníka týchto dát žiadnym spôsobom poskytovať tretej osobe a zverené dáta nepoužije k verejnej ponuke nesúvisiacej s propagáciou servisu. Súčasne sa zaväzuje k tomu, že na prianie zákazníka, i bez udania dôvodu, jeho osobné údaje kedykoľvek vymaže zo svojej databázy.

**ZÁRUČNÉ PODMIENKY**

1. Na vykonané servisné práce poskytuje spoločnosť DSI Slovakia s.r.o. záručnú dobu 3 mesiace a na vymenené náhradné diely 24 mesiacov.
2. S ohľadom na zložitosť zariadenia spotrebnej elektroniky sa môže v priebehu záručnej doby poskytnutej servisom závada opakovať. Zákazník túto závadu reklamuje v servise, ktorý opravu vykonal. Pri následnej reklamácii je nutné predložiť servisný list z predchádzajúcej opravy a doklad o zaplatení. Aj napriek podobným vonkajším prejavom závady sa môže stať, že závadu spôsobuje časť zariadenia, ktorá nebola predmetom predchádzajúcej opravy. V takom prípade nebude reklamácia uznaná a bude vyúčtovaná ako ďalšia oprava.

Bezplatné odstránenie závady sa nevzťahuje tiež na:

* Pravidelnú údržbu alebo výmenu mechanických súčiastok podliehajúcich opotrebovaniu
* Poškodenie spôsobené nešetrným alebo nesprávnym zaobchádzaním
* Závady spôsobené živelnou udalosťou, požiarom, dlhodobým priamym slnečným žiarením, statickou elektrinou, kolísaním napätia v elektrorozvodnej sieti
* Neodbornou inštaláciou a závadami systémov, v ktorých bol výrobok inštalovaný
* Výrobky, do ktorých zasiahli neoprávnene, vrátane úprav, modifikácií a zásahov neautorizovaných servisov
* Závady spôsobené náhodným alebo zámerným vniknutím kvapaliny, hmyzu alebo cudzích predmetov do výrobkov
* Poškodenie vzniknuté z profesionálneho alebo komerčného využívania výrobkov určených pre domácu spotrebu.

**UPOZORNENIE**

**Reklamovaný tovar prosím dostatočne zabaliť, balík označte nálepkou "KREHKE" a „NESTOHOVAŤ“ . Na zabalenie tovaru použite kartónovu krabicu, ktorá zodpovedá charakteru a váhe zariadenia. Obsah zásielky musí byť riadne fixovaný a zásielka musí obsahovať adekvátnu výplň z každej strany, ktorá tovar chráni proti posunutiu v krabici počas prepravy .**

**Z dôvodu nariadenia prepravcu - NA ZABALENIE NEPOUŽÍVAŤ PROSÍM ČIERNU STREČ FÓLIU – zásielka nebude doručená. PREDAJNÝ OBAL NIE JE PREPRAVNÝM OBALOM.**

**Za obsah zásielky, ako aj za škody vzniknuté počas prepravy do servisu z dôvodu nemožnosti kontroly obsahu zásielky pred odoslaním, resp. nevhodného (nedostatočného) zabalenia reklamovaného tovaru je v plnej miere zodpovedný odosielateľ tovaru. Na takto vzniknuté poškodenie počas prepravy sa záruka ani poistenie nevzťahuje.**

**DSI nenesie žiadnu zodpovednosť za obsah zásielky ako aj prípadné škody pri preprave reklamovaného tovaru do servisu.**

**V prípade nevyzdvihnutia balíka do 2 pracovných dní nás prosím vždy ihneď kontaktujte na** **servis@dsi.sk**